**ATKLĀTAIS METU KONKURSS AR UZAICINĀTAJIEM DALĪBNIEKIEM**

**“Latvijas simtgadei un Latvijas valsts tapšanai veltīta vides objekta izveide Daugavpilī, Vienības dārzā”**

**NOLIKUMS**

1. KONKURSA MĒRĶIS, PRIEKŠMETS UN RĪKOTĀJI

1.1. Konkursamērķis ir atrast iespējami labāko telpisku un māksliniecisku risinājumu Vienības dārzā plānotajam vides objektam, kas veltīts Latvijas valsts tapšanai un Latvijas simtgadei.

1.2.Konkursa priekšmets ir Latvijas valsts tapšanas simtgadei veltīta vides objekta Daugavpilī, Vienības dārzā (turpmāk - Objekts) telpiskā un tēlnieciskā izveidojuma un teritorijas labiekārtojuma mets.

1.3. Metu konkurss ir atklāts konkurss ar pieaicinātiem dalībniekiem vienā kārtā (turpmāk – konkurss).

1.4. Konkursā iesniegtie meti tiek nodoti konkursa žūrijas vērtējumam atbilstoši konkursa nolikuma prasībām.

1.5. Konkursā iegūtais labākais mets var tikt ņemts par pamatu Vienības dārza labiekārtojuma būvprojekta izstrādei, bet konkursa uzvarētājs iegūst tiesības noslēgt līgumu par piedāvātā vides Objekta izveidi.

1.6. Konkursa rīkotājs ir biedrība “Latvijai-100” (turpmāk – konkursa rīkotājs)

|  |  |
| --- | --- |
| Konkursa rīkotājs  | Biedrība „Latvijai-100”. |
| Juridiskā adrese | Kr. Valdemāra ielā 1, Daugavpils. LV-5400 |
| Reģistrācijas Nr. | 4000821123 |
| Bankas rekvizīti  | Swedbank, Kods HABALV22, Konts LV30HABA0551039011616 |
| Rīkotāja kontaktpersona | Žūrijas komisijas atbildīgais sekretārs Valentīna Slavkovska, 65424073, slavkovska@inbox.lv |

1.7.Konkursa rīkotājs sedz izdevumus, kas saistīti ar konkursa organizāciju, norises nodrošinājumu, prēmiju izmaksu, objekta tapšanu.

1. KONKURSA DALĪBNIEKI
	1. Par konkursa dalībniekiem var būt fiziskas un juridiskas personas ar pieredzi telpisku un vides objektu izveidē, kuras ir izteikušas gribu piedalīties konkursā, aizpildot reģistrācijas anketu, kas pieejama Daugavpils pilsētas domes mājas lapā www. daugavpils.lv, un iesnieguši metu konkursa nolikumā noteiktajā kārtībā.
	2. Konkursa dalībnieki ir uzaicinātās personas, kuras konkursa rīkotājs ir uzaicinājis piedalīties konkursā un kuras ir izteikušas gribu piedalīties konkursā, parakstot līgumu par dalību konkursā, un iesniegušas konkursa metu atbilstoši nolikuma prasībām. Rīkotāja uzaicinātie pretendenti ir Ivars Mailītis, Romualds Gibovskis, Gļebs Panteļejevs.
	3. Konkursa dalībnieks ir atbildīgs par to, lai mets būtu izstrādāts saskaņā ar konkursa nolikuma prasībām un konkursa nolikuma noteiktajā termiņā.
2. KONKURSA UZDEVUMI
	1. Vides objektam jābūt unikālam, laikmetīgam, mākslinieciski augstvērtīgam, pilsētas kopējo tēlu bagātinošam.
	2. Objektam kompozicionāli un funkcionāli jāiekļaujas esošajā pilsētvidē un ainavā. Veidojot Objektu jāņem vērā, ka tuvumā atrodas valsts aizsardzībā esošs valsts nozīmes pilsētbūvniecības piemineklis „Daugavpils pilsētas vēsturiskais centrs” (valsts aizsardzības Nr. 7429 ) un valsts aizsardzībā esošs vietējas nozīmes kultūras piemineklis Ugunsdzēsēju depo (valsts aizsardzības Nr. 4796).
	3. Jāizstrādā priekšlikumi apgaismojuma koncepcijai tumšajā diennakts laikā.
	4. Objekts jāparedz no ārtelpā piemērotiem, ekspluatācijā viegli uzturamiem un kopjamiem materiāliem. Objektu veidot pret vandālismu noturīgu.
	5. Jāpiedāvā labiekārtojuma koncepcija Vienības dārzam, kas būtu vienota ar projektējamo vides objektu un apkārtējo vidi.
	6. Jānorada vides Objekta realizācijas aptuvenas izmaksas.
3. KONKURSA ŽŪRIJA, VĒRTĒŠANAS KRITĒRIJI
	1. Konkursa žūrijas komisiju ieceļ konkursa rīkotājs.
	2. Žūrijas komisija izskata visus metus, kas atbilst konkursa nolikuma prasībām. Žūrijas komisijas lēmums ir galīgs. Ja konkursa dalībnieks nav izpildījis kādu no konkursa nolikuma prasībām, žūrijas komisija var lemt par šī dalībnieka izslēgšanu no konkursa.
	3. Konkursam iesniegto priekšlikumus vērtē žūrija sekojošā sastāvā:

|  |  |  |  |
| --- | --- | --- | --- |
| 1. | Žūrijas komisijas priekšsēdētājs | Jānis Dukšinskis | Daugavpils pilsētas domes priekšsēdētāja 1. vietnieks |
| 2. | Žūrijas komisijas priekšsēdētāja vietniece | Inga Goldberga | Daugavpils pilsētas domes izpilddirektore |
| 3. | Žūrijas komisijas loceklis | Vanda Kezika | Daugavpils novada pašvaldības izpilddirektore |
| 4. | Žūrijas komisijas loceklis | Genovefa Barkovska | biedrības „Latvijai -100” priekšsēdētāja |
| 5. | Žūrijas komisijas loceklis | Inga Ancāne | Daugavpils pilsētas galvenā arhitekte |
| 6. | Žūrijas komisijas loceklis | Nansija Tamane | Daugavpils novada galvenā arhitekte |
| 7. | Žūrijas komisijas loceklis | Juris Pundurs | Daugavpils pilsētas galvenais mākslinieks |
| 8. | Žūrijas komisijas loceklis | Anna Semjonova | Daugavpils domes ainavu arhitekte |
| 9. | Žūrijas komisijas loceklis | Silva Veronika Linarte | māksliniece, Daugavpils pilsētas goda pilsone |
| 10. | Žūrijas komisijas loceklis | Inguna Kokina | arhitekte, Daugavpils Dizaina un mākslas vidusskolas „Saules skola” direktore |
| 11. | Žūrijas komisijas loceklis | Ivo Folkmanis | mākslinieks |

* 1. Žūrijas komisijas sastāvu var mainīt tikai konkursa rīkotājs, par to informējot dalībniekus.
	2. Žūrijas komisijas locekļiem un atbildīgajam sekretāram nav tiesību būt par konkursa dalībniekiem. Konkursa priekšlikumu vērtēšanai žūrijas komisija ir tiesīga pēc saviem ieskatiem pieaicināt speciālistus vai ekspertus ar padomdevēja tiesībām.
	3. Žūrijas komisijas atbildīgais sekretārs nodrošina:
		1. konkursa procedūras norisi un dokumentēšanu atbilstoši Latvijas Republikā spēkā esošajiem normatīvajiem aktiem;
		2. atbildes un informācijas sniegšanu nolikumā noteiktajā kārtībā un termiņā pēc dalībnieka laikus iesniegta rakstiskā pieprasījuma (pa pastu, e-pastu vai faksu).
	4. Vērtēšanas kritēriji
		1. Žūrijas komisija vērtē iesniegtos metus atbilstoši nolikumā noteiktajiem meta vērtēšanas kritērijiem.
		2. Vērtēšanas kritēriji ir šādi:

|  |  |  |
| --- | --- | --- |
|  |  | Punktu skaits |
| **1.**  | **Mākslinieciskā kvalitāte un tēlnieciskie risinājumi** | **40** |
| 1.1. | Idejas oriģinalitāte un mūsdienīgums | 10 |
| 1.2. | Atbilstība konkursa mērķim | 10 |
| 1.3. | Vizuāli plastiskais risinājums *(Objektam jābūt augstvērtīgam, izteiksmīgam, pilsētas kopējo tēlu bagātinošām)* | 10 |
| 1.4. | Objekta izskats un izteiksmīgums diennakts tumšajā laikā | 10 |
| **2.** | **Pilsētvides risinājumi** | **20** |
| 2.1. | Vides objekta un skvēra labiekārtojuma risinājuma saderība | 10 |
| 2.2. | Skvēra funkcionalitāte*(pārredzamība un galvenie skatu punkti, gājēju plūsmas)* | 10 |
| **3.** | **Tehniskais un ekonomiskais risinājums** | **10** |
|  | Izvēlēto materiālu ilgmūžība un izturība, noturība pret vandālismu | 10 |
|  | **Kopā** | **70** |

* + 1. Lēmumu par konkursa rezultātiem žūrijas komisija var pieņemt, ja tās sēdē piedalās ne mazāk kā divas trešdaļas no žūrijas komisijas locekļiem.
		2. Žūrijas komisija lēmumu pieņem atklātā balsojumā un nosaka uzvarētāju. Lēmumus žūrijas komisija pieņem ar vienkāršu balsu vairākumu. Katram žūrijas komisijas loceklim ir viena balss. Ja balsu skaits sadalās vienādi, izšķirošā ir žūrijas komisijas priekšsēdētāja balss.
1. KONKURSAM IESNIEDZAMIE MATERIĀLI UN NOFORMĒJUMS
	1. Paskaidrojuma raksts latviešu valodā - īss objekta apraksts (ne vairāk kā 2 lpp. A4 formātā), kas ietver šādu informāciju:
		1. vides objekta koncepcijas apraksts;
		2. vienības dārza labiekārtojuma risinājuma apraksts un skice;
		3. tehniskā informācija par objekta izveides materiāliem
		4. vides Objekta realizācijas aptuvenas izmaksas. Vēlams atsevišķi izdalīt labiekārtojuma izmaksas un tēlnieciskā objekta realizācijas izmaksas. Izmaksas ir jānorāda EUR (*euro*) bez PVN.

5.2. Grafiskā daļa, kura ietver:

5.2.1. Mākslas objekta skice brīvā tehnikā, kas paskaidro koncepciju un objekta novietojumu telpā

5.2.2. Objekta skice M 1:25 - 1: 50 un Vienības dārza labiekārtojuma skice mērogā 1: 200

5.2.3. Objekta vizualizācijas no raksturīgiem pilsētvides skatu punktiem

5.2.4. Citi materiāli, ja tādi nepieciešami precīzākam idejas skaidrojumam.

5.3. Grafiskā daļa jānoformē uz A2 līdz A1 formāta planšetēm (skaits nav ierobežots), katrai planšetei jābūt numurētai, katras planšetes kreisajā augšējā stūrī jānorada devīze, kas sastāv no diviem latīņu burtiem un trīs arābu cipariem.

5.4. Mets noformējams arī elektroniskā formā (kompaktdiskā), kurā planšetu attēlus izveido ar 300 dpi izšķirtspēju Windows operētājsistēmā pdf failu formātā, bet paskaidrojuma rakstu ievieto doc formātā.

5.5**.** Aizlīmēta aploksne, uz kuras norādīta devīze, kurā ievietota ar dalībnieka parakstu apliecināta dalībnieka anketa (Nolikuma 1. pielikums) un CV. Anketā norādams dalībnieka vārds, uzvārds, juridiskai personai – nosaukums un reģistrācijas numurs, telefona numurs, e-pasta adrese. Uz slēgtas aploksnes nenorāda meta autoru.

6. METU IESNIEGŠANAS VIETA, TERMIŅŠ UN KĀRTĪBA

6.1. Konkursa meti iesniedzami līdz 2017. gada 4.septembrim, Daugavpils pilsētas domē, Kr. Valdemāra ielā 1, Daugavpils, LV-5401. Metu var iesniegt personīgi darba dienās darba laikā, nosūtīt pa pastu ierakstītā pasta sūtījumā vai kurjerpastu Daugavpils pilsētas domei. Ja piedāvājums tiek nosūtīts pa pastu, tas jānosūta savlaicīgi ar aprēķinu, lai līdz metu iesniegšanas termiņa beigām tas tiktu saņemts.

6.2. Metu iesniedz slēgtā veidā, apzīmētu ar devīzi. Metu iepakojumam jābūt droši noslēgtam, uz tā nedrīkst būt nekādi apzīmējumi, kas identificē iesniedzēju. Uz meta iepakojuma jābūt norādei: METU KONKURSAM „LATVIJAS VALSTS SIMTGADEI VELTĪTS PIEMIŅAS OBJEKTS VIENĪBAS DĀRZĀ DAUGAVPILĪ” un devīzei. Ar devīzi saprot burtu un ciparu kopu, kas neidentificē dalībnieku un ko lieto anonimitātes nodrošināšanai.

6.3. Konkursa dalībnieks atbild par meta piegādāšanas veida drošību, apdrošināšanu, nodevām un sedz visus ar to saistītos izdevumus.

6.5. Meti, kuri ir iesniegti pēc norādītā termiņa vai nav noformēti tā, lai nodrošinātu dalībnieku anonimitāti līdz devīžu atšifrējumu atvēršanas brīdim, netiek pieņemti un atvērti.

6.6. Žūrijas komisijas atbildīgais sekretārs reģistrē kontaktpersonas, kas metus iesniedz, un saņemtos metus to iesniegšanas secībā, kā arī nodrošina metu glabāšanu.

6.7. Uz metu iesaiņojuma, to neatverot, tiek izdarīta atzīme, kurā norādīts saņemšanas datums, laiks un reģistrācijas numurs. Iesniedzējs saņem apliecinājumu tam, ka iesniedzis metu.

6.8. Izdevumus, kas saistīti ar metu sagatavošanu un iesniegšanu, konkursa dalībnieks sedz no paša līdzekļiem. Konkursa rīkotājs nesedz un nekompensē šos izdevumus neatkarīgi no konkursa norises un rezultāta.

1. KONKURSA DALĪBNIEKIEM IZSNIEDZAMIE MATERIĀLI
	1. Nolikumam un tā pielikumiem, kā arī visām aktualitātēm saistībā ar konkursa norisi konkursa rīkotājs nodrošina brīvu un tiešu elektronisku pieeju Daugavpils pašvaldības mājaslapā interneta vietnē [www.daugavpils.lv](http://www.daugavpils.lv), sadaļā Latvijai-100. Ar konkursa dokumentāciju interesenti var iepazīties arī uz vietas Daugavpils pilsētas domē, iepriekš piezvanot šī nolikuma 1.6.punktā minētajai kontaktpersonai.
	2. Dalībniekiem, kas ir saņēmuši Vienības dārza topogrāfisko uzmērījumu, pēc konkursa ir jāiznīcina šī ģeotelpiskā informācija un visas tās kopijas. Uz izdrukas materiāliem, kas izgatavoti no šī plāna, ir jābūt atsaucei: Datu sagatavošanā izmantoti augstas detalizācijas topogrāfiskās informācijas datubāzes dati (Autors: © Daugavpils pilsētas pašvaldība).
	3. Ja dalībnieks ir laikus pieprasījis papildu informāciju par nolikumā iekļautajām prasībām, konkursa rīkotājs atbildi sniedz piecu dienu laikā, bet ne vēlāk kā sešas dienas pirms metu iesniegšanas termiņa beigām. Iesūtītais jautājums un atbilde, nenorādot tā iesniedzēju, tiek publicēts arī Daugavpils pilsētas pašvaldības mājas lapā interneta vietnē www.daugavpils.lv, sadaļā Latvijai-100;
	4. Dalībniekam, kas vēlas saņemt skaidrojumu par Nolikumu, rakstiski jāsastāda pieprasījums, kas adresēts Pasūtītājam, un jānosūta pa e-pastu žūrijas komisijas atbildīgajam sekretāram, e-pasts: slavkovska@inbox.lv, vai pa pastu (ierakstītā sūtījumā) Biedrībai „Latvijai-100”: Kr. Valdemāra ielā 1, Daugavpilī, LV-5401.
	5. Tiek uzskatīts, ka dalībnieks ir saņēmis informāciju, ja konkursa rīkotājs nosūtījis to pa e-pastu, faksu vai pa pastu ierakstītā sūtījumā uz norādīto adresi.
	6. Konkursa rīkotājs nodrošina, lai līdz metu atvēršanai konkursa dalībnieku saraksts, izņemot uzaicinātos dalībniekus, netiktu izpausts.
2. REZULTĀTU PAZIŅOŠANA
	1. Žūrijas komisija divu nedēļu laikā pēc metu iesniegšanas termiņa beigām

izskata iesniegtos metus un nosaka konkursa uzvarētāju un godalgoto vietu ieguvējus, neatverot aizlīmētās aploksnes ar konkursa dalībnieku identificējošiem datiem.

* 1. Žūrijas komisija nosaka devīžu atšifrēšanas sēdes vietu, datumu un laiku un par to ne vēlāk kā 5 (piecas) darba dienas pirms sēdes, paziņojot Daugavpils pilsētas domes mājas lapā www. daugavpils.lv,sadaļā Latvijai-100.
	2. Devīžu atšifrējumu atvēršana ir atklāta.
	3. Atbildīgais sekretārs nosauc uzvarētāju un godalgoto vietu ieguvēju devīzes. Pēc tam atver devīžu atšifrējumus, nosauc uzvarētāju un godalgoto vietu ieguvējus.
	4. Konkursa rīkotājs 3 (triju) darba dienu laikā pēc devīžu atšifrējumu atvēršanas sanāksmes informē visus metu konkursa dalībniekus par pieņemto lēmumu attiecībā uz metu konkursa rezultātiem.
1. AUTORTIESĪBAS UN NOBEIGUMA NOTEIKUMI

Īpašuma tiesības uz konkursa uzvarētāja metu un tā sastāvā esošajiem materiāliem, pāriet konkursa rīkotājam pilnā apmērā. Autortiesības tiek saglabātas saskaņā ar Latvijas Republikā spēkā esošajiem normatīvajiem aktiem.

Pārējie konkursa dalībnieki var saņemt atpakaļ savus metus un tā sastāvā esošos materiālus 1 (viena) mēneša laikā pēc konkursa rezultātu publicēšanas. Pēc minētā termiņa beigām konkursa rīkotājs par metu saglabāšanu nav atbildīgs.

Jautājumi, kuri nav atrunāti šajos noteikumos un līgumā par dalību konkursā, tiek izšķirti saskaņā ar Latvijas Republikas spēkā esošajiem normatīvajiem aktiem

 Par konkursa uzvarētāja līdzdalības veidu piedāvātā vides objekta izveidošanai konkursa rīkotājs un konkursa uzvarētājs vienojas rakstiski.

1. NOLIKUMA PIELIKUMU SARAKSTS

1.pielikums – Dalībnieka anketa

2.pielikums – Vienības dārza topogrāfiskais uzmērījums, pdf fails, dwg fails

3.pielikums – Izkopējums no Daugavpils pilsētas teritorijas plānojuma 2006.-2018. gadam kartes “Teritorijas plānotā (atļautā) izmantošana. Kopsavilkums”, pdf fails. Plašāka informācija par Daugavpils pilsētas teritorijas plānojumu pieejama <http://www.daugavpils.lv/lv/111>

4.pielikums – Vienības dārza fotogrāfijas

5.pielikums – Ieceres apraksts